title: Kommissionens gennemførelsesforordning (EU) 2017/2091 af 14. november 2017 om ikke at forny godkendelsen af aktivstoffet iprodion, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011 (EØS-relevant tekst. )

text:
               15.11.2017

               DA

               Den Europæiske Unions Tidende

               L 297/25

         KOMMISSIONENS GENNEMFØRELSESFORORDNING (EU) 2017/2091
   af 14. november 2017
   om ikke at forny godkendelsen af aktivstoffet iprodion, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 20, stk. 1, og artikel 78, stk. 2, og
   ud fra følgende betragtninger:

               (1)

               I henhold til Kommissionens direktiv 2003/31/EF (2) blev iprodion optaget som aktivstof i bilag I til Rådets direktiv 91/414/EØF (3).

               (2)

               Aktivstoffer, der er opført i bilag I til direktiv 91/414/EØF, betragtes som godkendt i henhold til forordning (EF) nr. 1107/2009 og er opført i del A i bilaget til Kommissionens gennemførelsesforordning (EU) nr. 540/2011 (4).

               (3)

               Godkendelsen af aktivstoffet iprodion, jf. del A i bilaget til gennemførelsesforordning (EU) nr. 540/2011, udløber den 31. oktober 2018.

               (4)

               Der er i overensstemmelse med artikel 1 i Kommissionens gennemførelsesforordning (EU) nr. 844/2012 (5) indgivet en ansøgning om fornyelse af godkendelsen af iprodion inden for den tidsfrist, der er fastsat i nævnte artikel.

               (5)

               Ansøgeren indsendte de supplerende dossierer, som kræves i henhold til artikel 6 i gennemførelsesforordning (EU) nr. 844/2012. Den rapporterende medlemsstat fandt, at ansøgningen var fuldstændig.

               (6)

               Den rapporterende medlemsstat udarbejdede en vurderingsrapport vedrørende fornyelse i samråd med den medrapporterende medlemsstat og forelagde den for Den Europæiske Fødevaresikkerhedsautoritet (i det følgende benævnt »autoriteten«) og Kommissionen den 3. november 2015.

               (7)

               Autoriteten fremsendte vurderingsrapporten vedrørende fornyelse til ansøgeren og medlemsstaterne, således at de kunne fremsætte bemærkninger hertil, og videresendte de modtagne bemærkninger til Kommissionen. Autoriteten gjorde desuden det supplerende sammenfattende dossier tilgængeligt for offentligheden.

               (8)

               Den 8. juni 2016 meddelte autoriteten Kommissionen sin konklusion (6) om, hvorvidt iprodion kan forventes at opfylde godkendelseskriterierne i artikel 4 i forordning (EF) nr. 1107/2009. Autoriteten konkluderede, at der er stor sandsynlighed for, at de vurderede repræsentative anvendelser på grund af de relevante metabolitter af iprodion kan føre til eksponering af grundvandet over parametergrænsen for drikkevand på 0,1 μg/l i situationer, som modsvarer alle relevante grundvandsscenarier. En enkelt relevant metabolit forventes endda at overstige 0,75 μg/l i alle relevante grundvandsscenarier. Autoriteten konkluderede desuden, at der er en stor langtidsrisiko for akvatiske organismer.

               (9)

               Derudover konkluderede autoriteten for en enkelt metabolit, der er fundet som en rest i planter og som en urenhed i det tekniske materiale, at det genotoksiske potentiale ikke kan udelukkes, og at der derfor ikke er muligt at fastsætte referenceværdier for pågældende metabolit. Der kan desuden ikke gennemføres en vurdering af risikoen ved indtagelse på baggrund af de tilgængelige oplysninger, da det ikke er muligt at fastlægge definitioner af restkoncentrationer med henblik på risikovurderinger. Det kan dog ikke udelukkes, at der er en akut risiko for forbrugerne. Endelig kan der ikke foretages en langsigtet risikovurdering for vilde pattedyr for alle de relevante eksponeringsveje på baggrund af oplysningerne i dossieret.

               (10)

               Iprodion er endvidere klassificeret som kræftfremkaldende i kategori 2, jf. Europa-Parlamentets og Rådets forordning (EF) nr. 1272/2008 (7), mens det af autoritetens konklusion fremgår, at iprodion bør klassificeres som kræftfremkaldende i kategori 1B og som reproduktionstoksisk i kategori 2. I forbindelse med de repræsentative overvejede anvendelsesformål overstiger grænseværdierne for restkoncentrationerne standardværdien, der er omhandlet i artikel 18, stk. 1, litra b), i Europa-Parlamentets og Rådets forordning (EF) nr. 396/2005 (8). Kravene i punkt 3.6.3 og 3.6.5 i bilag II til forordning (EF) nr. 1107/2009 er derfor ikke opfyldt.

               (11)

               Kommissionen opfordrede ansøgeren til at fremsætte sine bemærkninger til autoritetens konklusion og, i henhold til artikel 14, stk. 1, tredje afsnit, i Kommissionens gennemførelsesforordning (EU) nr. 844/2012, til bemærkninger til udkastet til rapport vedrørende fornyelse. Ansøgeren fremsatte sine bemærkninger, og disse er blevet gennemgået nøje.

               (12)

               Uagtet de argumenter, som ansøgeren fremførte, kan de betænkeligheder, der er forbundet med stoffet, imidlertid ikke anses for at være afhjulpet.

               (13)

               På baggrund af de konstaterede betænkeligheder kan det ikke fastslås, at godkendelseskriterierne i artikel 4 i forordning (EF) nr. 1107/2009 er opfyldt, for så vidt angår en eller flere repræsentative anvendelser af mindst ét plantebeskyttelsesmiddel. Det er derfor i henhold til artikel 20, stk. 1, litra b), i nævnte forordning passende ikke at forlænge godkendelsen af iprodion.

               (14)

               Medlemsstaterne bør have tid til at tilbagekalde godkendelser af plantebeskyttelsesmidler, der indeholder iprodion.

               (15)

               For plantebeskyttelsesmidler, der indeholder iprodion, og for hvilke medlemsstaterne bevilger en afviklingsperiode i henhold til artikel 46 i forordning (EF) nr. 1107/2009, bør en sådan periode udløbe senest den 5. juni 2018.

               (16)

               Udløbsdatoen for iprodion blev forlænget ved Kommissionens gennemførelsesforordning (EU) 2017/1511 (9) til 31. oktober 2018 for at gøre det muligt at afslutte fornyelsesprocessen, inden godkendelsen af stoffet udløber. Da der er truffet en afgørelse forud for den forlængede udløbsdato, bør nærværende forordning finde anvendelse hurtigst muligt.

               (17)

               Denne forordning er ikke til hinder for, at der kan indgives en ny ansøgning vedrørende godkendelse af iprodion i henhold til artikel 7 i forordning (EF) nr. 1107/2009.

               (18)

               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

         VEDTAGET DENNE FORORDNING:
   Artikel 1
   Ikke-fornyelse af godkendelsen af aktivstoffet
   Godkendelsen af aktivstoffet iprodion fornyes ikke.
   Artikel 2
   Ændringer af gennemførelsesforordning (EU) nr. 540/2011
   I del A i bilaget til gennemførelsesforordning (EU) nr. 540/2011 udgår række nr. 50, iprodion.
   Artikel 3
   Overgangsforanstaltninger
   Medlemsstaterne skal tilbagekalde godkendelser af plantebeskyttelsesmidler, der indeholder iprodion som aktivstof, senest den 5. marts 2018.
   Artikel 4
   Afviklingsperiode
   Eventuelle afviklingsperioder, som medlemsstaterne indrømmer i henhold til artikel 46 i forordning (EF) nr. 1107/2009, skal være så korte som muligt og udløbe senest den 5. juni 2018.
   Artikel 5
   Ikrafttræden
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 14. november 2017.

            På Kommissionens vegne

         Jean-Claude JUNCKER

            Formand

      (1)  EUT L 309 af 24.11.2009, s. 1.

      (2)  Kommissionens direktiv 2003/31/EF af 11. april 2003 om ændring af Rådets direktiv 91/414/EØF for at optage 2,4-DB, beta-cyfluthrin, cyfluthrin, iprodion, linuron, maleinhydrazid og pendimethalin som aktivstoffer (EUT L 101 af 23.4.2003, s. 3).

      (3)  Rådets direktiv 91/414/EØF af 15. juli 1991 om markedsføring af plantebeskyttelsesmidler (EFT L 230 af 19.8.1991, s. 1).

      (4)  Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (EUT L 153 af 11.6.2011, s. 1).

      (5)  Kommissionens gennemførelsesforordning (EU) nr. 844/2012 af 18. september 2012 om fastsættelse af de fornødne bestemmelser til gennemførelse af fornyelsesproceduren for aktivstoffer, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler (EUT L 252 af 19.9.2012, s. 26).

      (6)  Den Europæiske Fødevaresikkerhedsautoritet (EFSA), 2016. »Conclusion on the peer review of the pesticide risk assessment of the active substance iprodion«. EFSA Journal 2016;14(11):4609, 31 s. doi:10.2903/j.efsa.2016.4609.

      (7)  Europa-Parlamentets og Rådets forordning (EF) nr. 1272/2008 af 16. december 2008 om klassificering, mærkning og emballering af stoffer og blandinger og om ændring og ophævelse af direktiv 67/548/EØF og 1999/45/EF og om ændring af forordning (EF) nr. 1907/2006 (EUT L 353 af 31.12.2008, s. 1).

      (8)  Europa-Parlamentets og Rådets forordning (EF) nr. 396/2005 af 23. februar 2005 om maksimalgrænseværdier for pesticidrester i eller på vegetabilske og animalske fødevarer og foderstoffer og om ændring af Rådets direktiv 91/414/EØF (EUT L 70 af 16.3.2005, s. 1).

      (9)  Kommissionens gennemførelsesforordning (EU) 2017/1511 af 30. august 2017 om ændring af gennemførelsesforordning (EU) nr. 540/2011 for så vidt angår forlængelse af godkendelsesperioderne for aktivstofferne 1-methylcyclopropen, beta--cyfluthrin, chlorothalonil, chlorotoluron, cypermethrin, daminozid, deltamethrin, dimethenamid-p, flufenacet, flurtamon, forchlorfenuron, fosthiazat, indoxacarb, iprodion, MCPA, MCPB, silthiofam, thiophanat-methyl og tribenuron (EUT L 224 af 31.8.2017, s. 115).


title: Kommissionens gennemførelsesforordning (EU) 2018/256 af 20. februar 2018 om 281. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne

text:
               21.2.2018

               DA

               Den Europæiske Unions Tidende

               L 48/39

         KOMMISSIONENS GENNEMFØRELSESFORORDNING (EU) 2018/256
   af 20. februar 2018
   om 281. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 881/2002 af 27. maj 2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne (1), særlig artikel 7, stk. 1, litra a), og artikel 7a, stk. 5, og
   ud fra følgende betragtninger:

               (1)

               Bilag I til forordning (EF) nr. 881/2002 indeholder en liste over de personer, grupper og enheder, der ifølge forordningen er omfattet af indefrysningen af midler og økonomiske ressourcer.

               (2)

               Den 14. februar 2018 besluttede Sanktionskomitéen under FN's Sikkerhedsråd at ændre et punkt på listen over de personer, grupper og enheder, der er omfattet af indefrysningen af midler og økonomiske ressourcer. Bilag I til forordning (EF) nr. 881/2002 bør derfor ændres —

         VEDTAGET DENNE FORORDNING:
   Artikel 1
   Bilag I til forordning (EF) nr. 881/2002 ændres som angivet i bilaget til nærværende forordning.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 20. februar 2018.

            På Kommissionens vegne

            For formanden

            Chef for Tjenesten for Udenrigspolitiske Instrumenter

      (1)  EFT L 139 af 29.5.2002, s. 9.

      BILAG
      I bilag I til forordning (EF) nr. 881/2002 under overskriften »Fysiske personer« affattes følgende identifikationsoplysninger: »Djamel Lounici (alias Jamal Lounici). Adresse: Algeriet. Fødselsdato: 1.2.1962. Fødested: Algier, Algeriet. Nationalitet: Algerisk. Andre oplysninger: a) Faderens navn er Abdelkader og moderens navn er Johra Birouh; b) Vendt tilbage fra Italien til Algeriet, hvor han har boet siden november 2008; c) Othman Deramchis svigersøn. Den i artikel 2a, stk. 4, litra b), omhandlede dato: 16.1.2004.« således:

         »Djamel Lounici (alias Jamal Lounici). Adresse: Algeriet. Fødselsdato: 1.2.1962. Fødested: Algier, Algeriet. Nationalitet: algerisk. Andre oplysninger: a) Faderens navn er Abdelkader, og moderens navn er Johra Birouh; b) Vendt tilbage fra Frankrig til Algeriet, hvor han har boet siden september 2008. Den i artikel 7d, stk. 2, litra i), omhandlede dato: 16.1.2004.«


title: Kommissionens gennemførelsesforordning (EU) 2018/260 af 21. februar 2018 om afslutning af undersøgelsen vedrørende den mulige omgåelse af de antidumpingforanstaltninger, der indførtes ved Rådets gennemførelsesforordning (EU) nr. 1008/2011, som ændret ved gennemførelsesforordning (EU) nr. 372/2013, over for importen af håndbetjente palletrucks og væsentlige dele dertil med oprindelse i Folkerepublikken Kina, ved import afsendt fra Vietnam, uanset om varen er angivet med oprindelse i Vietnam eller ej

text:
               22.2.2018

               DA

               Den Europæiske Unions Tidende

               L 49/16

         KOMMISSIONENS GENNEMFØRELSESFORORDNING (EU) 2018/260
   af 21. februar 2018
   om afslutning af undersøgelsen vedrørende den mulige omgåelse af de antidumpingforanstaltninger, der indførtes ved Rådets gennemførelsesforordning (EU) nr. 1008/2011, som ændret ved gennemførelsesforordning (EU) nr. 372/2013, over for importen af håndbetjente palletrucks og væsentlige dele dertil med oprindelse i Folkerepublikken Kina, ved import afsendt fra Vietnam, uanset om varen er angivet med oprindelse i Vietnam eller ej
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (1) (»grundforordningen«), særlig artikel 13, stk. 3, og artikel 14, stk. 5, og
   ud fra følgende betragtninger:
   1.   SAGSFORLØB

   1.1.   Tidligere undersøgelser og gældende foranstaltninger

               (1)

               I juli 2005 indførte Rådet ved forordning (EF) nr. 1174/2005 (2) en endelig antidumpingtold på importen af håndbetjente palletrucks og væsentlige dele dertil (»håndbetjente palletrucks«) med oprindelse i Folkerepublikken Kina (»Kina«). Foranstaltningerne bestod i en antidumpingværditold på mellem 7,6 % og 46,7 % (»de oprindelige foranstaltninger«).

               (2)

               Efter en delvis interimsundersøgelse på eget initiativ i henhold til grundforordningens artikel 11, stk. 3, præciserede Rådet i juli 2008 ved forordning (EF) nr. 684/2008 (3) anvendelsesområdet for foranstaltningerne og fritog visse varer, såkaldte højtløftere, stablere, sakseløftere og trucks med vejefunktion, der blev anset for at være forskellige fra håndbetjente palletrucks på grund af deres særlige egenskaber, funktioner og anvendelsesformål, fra at være omfattet af de oprindelige antidumpingforanstaltninger.

               (3)

               I juni 2009 udvidede Rådet ved forordning (EF) nr. 499/2009 (4) efter en antiomgåelsesundersøgelse i henhold til grundforordningens artikel 13 den endelige antidumpingtold for »alle andre virksomheder«, der blev indført ved forordning (EF) nr. 1174/2005, til at omfatte håndbetjente palletrucks afsendt fra Thailand, uanset om varen er angivet med oprindelse i Thailand eller ej.

               (4)

               Efter en udløbsundersøgelse i henhold til grundforordningens artikel 11, stk. 2 indførte Rådet i oktober 2011 ved gennemførelsesforordning (EU) nr. 1008/2011 (5) en endelig antidumpingtold på importen af håndbetjente palletrucks med oprindelse i Kina.

               (5)

               Ved gennemførelsesforordning (EU) nr. 372/2013 (6) ændrede Rådet efter en interimsundersøgelse i henhold til grundforordningens artikel 11, stk. 3, gennemførelsesforordning (EU) nr. 1008/2011 og indførte en toldsats på 70,8 % på al import til Unionen af håndbetjente palletrucks med oprindelse i Kina, i april 2013.

               (6)

               Ved gennemførelsesforordning (EU) nr. 946/2014 (7) ændrede Europa-Kommissionen (»Kommissionen«) i september 2014 efter en fornyet undersøgelse (ny eksportør) i henhold til grundforordningens artikel 11, stk. 4, gennemførelsesforordning (EU) nr. 1008/2011 og indførte en individuel toldsats på 54,1 % på importen af håndbetjente palletrucks fra Ningbo Logitrans Handling Equipment Co.

               (7)

               Efter en antiomgåelsesundersøgelse i henhold til grundforordningens artikel 13 udvidede Kommissionen i august 2016 ved gennemførelsesforordning (EU) 2016/1346 (8) den endelige gældende antidumpingtold til at omfatte importen af lidt ændrede håndbetjente palletrucks, der er udstyret med et vægtangivelsessystem, der ikke er integreret i chassiset (gaffelarmene) med oprindelse i Kina.

               (8)

               Efter endnu en udløbsundersøgelse i henhold til grundforordningens artikel 11, stk. 2, indførte Kommissionen i november 2017 ved gennemførelsesforordning (EU) 2017/2206 (9) en endelig antidumpingtold på importen af håndbetjente palletrucks med oprindelse i Kina.

               (9)

               De i øjeblikket gældende foranstaltninger er en endelig antidumpingtold på importen af håndbetjente palletrucks og væsentlige dele dertil med oprindelse i Kina, i form af en værditoldsats på 70,8 %.

         1.2.   Anmodning

               (10)

               Kommissionen har modtaget en anmodning i henhold til artikel 13, stk. 3, og artikel 14, stk. 5, i grundforordningen om en undersøgelse af den mulige omgåelse af de antidumpingforanstaltninger, der er indført på importen af håndbetjente palletrucks og væsentlige dele dertil med oprindelse i Kina, ved import afsendt fra Vietnam, uanset om varen er angivet med oprindelse i Vietnam eller ej, og om at gøre denne import til genstand for registrering.

               (11)

               Anmodningen blev indgivet den 6. juni 2017 af to EU-producenter af håndbetjente palletrucks og væsentlige dele dertil, Toyota Material Handling Manufacturing Sweden AB og PR Industrial S.r.l. (»ansøgerne«).

               (12)

               Anmodningen indeholdt tilstrækkelige umiddelbare beviser for en ændring i handelsmønstret mellem Unionen, Kina og Vietnam, som syntes at skyldes en praksis, forarbejdning eller bearbejdning, for hvilken der ikke forelå nogen tilstrækkelig gyldig grund eller økonomisk begrundelse ud over indførelsen af tolden, nemlig afsendelse af den pågældende vare via Vietnam til Unionen, efter at den havde gennemgået samleprocesser i Vietnam. Anmodningen indeholdt tilstrækkelige umiddelbare beviser for, at disse samleprocesser indebærer en omgåelse, eftersom kinesiske dele udgør over 60 % af den samlede værdi af den færdige vare, og den tilførte værdi som følge af samleprocessen udgør under 25 % af produktionsomkostningerne.

               (13)

               Anmodningen indeholdt ydermere tilstrækkelige umiddelbare beviser for, at den ovenfor beskrevne praksis undergravede de afhjælpende virkninger af de gældende antidumpingforanstaltninger både i henseende til mængder og priser, og for, at priserne på den undersøgte vare dumpes i forhold til den normale værdi, der tidligere er fastsat for den pågældende vare.

         1.3.   Den pågældende vare og den undersøgte vare

               (14)

               Den undersøgte vare i denne undersøgelse er håndbetjente palletrucks og væsentlige dele dertil, dvs. chassis og hydraulisk anordning, i øjeblikket henhørende under KN-kode ex 8427 90 00 og ex 8431 20 00, med oprindelse i Folkerepublikken Kina. I forbindelse med denne forordning forstås ved håndbetjente palletrucks trucks på hjul med gaffelarme til at løfte og manøvrere paller, beregnet til at blive skubbet, trukket og styret manuelt på et glat, jævnt og hårdt underlag af en gående operatør ved brug af en bevægelig styrestang. Håndbetjente palletrucks er kun beregnet til at løfte materiale tilstrækkeligt til, at det kan transporteres, og det sker ved pumpebevægelser med styrestangen, og de har ikke andre yderligere funktioner eller anvendelser som f.eks. i) at transportere og at løfte materiale, således at det kan anbringes på et højere niveau, eller at anbringe materiale på lager (højtløftere), ii) at stable paller oven på hinanden (stablere), iii) at løfte materiale op til en arbejdsplatform (sakseløftere), eller iv) at løfte og veje materiale (truck med vejefunktion) (»den pågældende vare«).

               (15)

               Den undersøgte vare er den samme som defineret ovenfor, men afsendt fra Vietnam, uanset om den er angivet med oprindelse i Vietnam, i øjeblikket henhørende under de samme KN-koder som den pågældende vare (»den undersøgte vare«).

               (16)

               Det fremgik af undersøgelsen, at håndbetjente palletrucks som defineret ovenfor, der blev eksporteret fra Kina til Unionen, og håndbetjente palletrucks, der blev afsendt fra Vietnam, har samme grundlæggende fysiske og tekniske egenskaber og samme anvendelsesformål, og de bør derfor anses for at være samme vare, jf. grundforordningens artikel 1, stk. 4.

         1.4.   Indledning

               (17)

               Kommissionen besluttede efter at have underrettet medlemsstaterne om, at der forelå tilstrækkelige umiddelbare beviser til at indlede en undersøgelse i henhold til grundforordningens artikel 13, stk. 3, og artikel 14, stk. 5, at indlede en undersøgelse af den mulige omgåelse af antidumpingforanstaltningerne over for importen af håndbetjente palletrucks og væsentlige dele dertil med oprindelse i Kina og at gøre importen af håndbetjente palletrucks og væsentlige dele dertil afsendt fra Vietnam til genstand for registrering, uanset om varen er angivet med oprindelse i Vietnam.

               (18)

               Undersøgelsen blev indledt ved Kommissionens gennemførelsesforordning (EU) 2017/1348 (10) (»indledningsforordningen«).

         1.5.   Undersøgelsesperiode og rapporteringsperiode

               (19)

               Undersøgelsesperioden omfattede perioden fra 1. januar 2011 til 30. juni 2017 (»undersøgelsesperioden«). Der blev indhentet data for undersøgelsesperioden med henblik på bl.a. at undersøge den påståede ændring i handelsmønstret efter indførelsen af foranstaltningerne og efter forhøjelsen af den endelige antidumpingtold ved gennemførelsesforordning (EU) nr. 372/2013 og forekomsten af en praksis, forarbejdning eller bearbejdning, for hvilken der ikke forelå nogen tilstrækkelig gyldig grund eller økonomisk begrundelse ud over indførelsen af tolden. For rapporteringsperioden 1. juli 2016 til 30. juni 2017 (»rapporteringsperioden«) blev der indhentet mere detaljerede oplysninger med henblik på at undersøge, om importen undergravede de gældende foranstaltningers afhjælpende virkninger i form af priser og/eller mængder og forekomsten af dumping.

         1.6.   Undersøgelsen

               (20)

               Kommissionen underrettede officielt myndighederne i Kina og Vietnam, eksporterende producenter og forhandlere i disse lande og de importører i Unionen, som den vidste, var berørt af sagen, samt EU-erhvervsgrenen om indledningen af undersøgelsen. Der blev sendt spørgeskemaer til de producenter/eksportører i Kina og Vietnam, som Kommissionen kendte til, eller som gav sig til kende inden for de frister, der var fastsat i betragtning 15 i indledningsforordningen. Der blev ligeledes fremsendt spørgeskemaer til importører i Unionen.

               (21)

               Interesserede parter fik mulighed for at give deres mening til kende skriftligt og anmode om at blive hørt inden for fristen i indledningsforordningen.

               (22)

               Tre virksomheder fra Vietnam, hvoraf den ene ikke var begyndt at fremstille håndbetjente palletrucks i undersøgelsesperioden, og fire ikke forretningsmæssigt forbundne importører gav sig til kende.

               (23)

               To vietnamesiske virksomheder indsendte en spørgeskemabesvarelse og anmodede om en undtagelse fra den mulige udvidelse af foranstaltningerne, jf. grundforordningens artikel 13, stk. 4.

               (24)

               Fire ikke forretningsmæssigt forbundne importører i Unionen besvarede spørgeskemaet.

               (25)

               Der blev aflagt kontrolbesøg hos følgende virksomheder i Vietnam:

                           —

                           Vietmachine Producing and Trading Co., Ltd, og

                           —

                           D&D Technologies Co., Ltd.

         2.   UNDERSØGELSESRESULTATER

   2.1.   Generelle betragtninger

               (26)

               I overensstemmelse med grundforordningens artikel 13, stk. 1, bør følgende elementer analyseres successivt for at vurdere en eventuel omgåelse:

                           —

                           om der var en ændring i handelsmønstret mellem Kina og Unionen

                           —

                           om denne ændring skyldtes en praksis, forarbejdning eller bearbejdning, for hvilken der ikke forelå nogen tilstrækkelig gyldig grund eller økonomisk begrundelse ud over indførelsen af de gældende antidumpingforanstaltninger

                           —

                           om der foreligger beviser for skade eller for, at den afhjælpende virkning af de gældende antidumpingforanstaltninger blev undergravet for så vidt angår priserne på og/eller mængderne af den undersøgte vare

                           —

                           og om der foreligger bevis for dumping i forhold til de normale værdier, der tidligere var blevet fastsat for samme vare.

               (27)

               Da de umiddelbare beviser fra ansøgerne i den nuværende undersøgelse pegede på samleprocesser i Vietnam, undersøgte Kommissionen mere specifikt, om kriterierne i grundforordningens artikel 13, stk. 2, var opfyldt, og navnlig:

                           —

                           om samleprocessen blev indledt eller udvidet væsentligt efter eller umiddelbart forud for indledningen af antidumpingundersøgelsen, og om de pågældende dele hidrører fra det land, der er omfattet af foranstaltningerne, og

                           —

                           om delene udgjorde 60 % eller derover af den samlede værdi af delene i den færdige vare, og om værditilvæksten til de dele, der blev indarbejdet i løbet af samle- eller færdiggørelsesprocessen, udgjorde over 25 % af produktionsomkostningerne.

               (28)

               Oplysningerne om eksportsalg fra de to vietnamesiske virksomheder kunne afstemmes med oplysningerne i Comext-databasen (11) vedrørende importen af den undersøgte vare fra Vietnam. Det blev derfor konkluderet, at disse to virksomheder var de eneste eksportører af den undersøgte fra Vietnam til Unionen i rapporteringsperioden.

         2.2.   Betingelserne i artikel 13, stk. 2, litra a): påbegyndelse eller væsentlig udvidelse af processerne

               (29)

               For begge virksomheder er salgsmængden til EU-markedet steget konstant mellem 2013, hvor den endelige antidumpingtold blev forhøjet til 70,8 % ved gennemførelsesforordning (EU) nr. 372/2013, og rapporteringsperioden. Begge virksomheder mere end tredoblede deres salgsmængde til EU-markedet i løbet af denne periode. Før 2013 var disse virksomheders eksportmængde til EU-markedet ubetydelig eller ikke-eksisterende. Sideløbende faldt den kinesiske eksport til EU-markedet af den undersøgte vare markant med 65 %. Det blev derfor konkluderet, at der var en ændring i handelsmønstret mellem Unionen og Kina på den ene side og mellem Unionen og Vietnam på den anden side, og at betingelsen i grundforordningens artikel 13, stk. 2, litra a), derfor var opfyldt.

         2.3.   Betingelserne i artikel 13, stk. 2, litra b): kriterier om 60 % og 25 %

               (30)

               For at konstatere omgåelse måtte Kommissionen undersøge, jf. grundforordningens artikel 13, stk. 2, litra b), om de dele, der anvendtes i samleprocessen fra de pågældende lande, der er omfattet af foranstaltninger, udgjorde 60 % eller derover af den samlede værdi af delene i den færdige vare, og om værditilvæksten til de dele, der blev indarbejdet, udgjorde under 25 % af produktionsomkostningerne.

         i)   Første kriterium: 60 % af den samlede værdi af de dele, der indgår i den færdige vare

               (31)

               For begge samarbejdsvillige virksomheder blev det konstateret, at delene fra det land, der er omfattet af foranstaltninger, ikke udgjorde 60 % eller derover af den samlede værdi af delene i den færdige vare.

               (32)

               Følgelig kan de samleprocesser, som de samarbejdsvillige vietnamesiske virksomheder udførte, ikke kan betragtes som omgåelse, jf. grundforordningens artikel 13, stk. 2.

         ii)   Andet kriterium: 25 % værditilvækst til de indarbejdede dele

               (33)

               Da undersøgelsen viste, at kriteriet om 60 % ikke var opfyldt, og at samleprocessen ikke kan anses for at være omgåelse, jf. grundforordningens artikel 13, stk. 2, blev det ikke fundet nødvendigt at behandle dette kriterium.

         2.4.   Betingelserne i artikel 13, stk. 2, litra c): undergravning af toldens afhjælpende virkninger og bevis for dumping

               (34)

               Da undersøgelsen viste, at kriteriet om 60 % ikke var opfyldt, og at samleprocessen ikke kan anses for at være omgåelse, jf. grundforordningens artikel 13, stk. 2, blev det ikke fundet nødvendigt at behandle disse aspekter.

               (35)

               Da de to undersøgte virksomheder tegnede sig for 100 % af den vietnamesiske import i rapporteringsperioden, kunne det ikke fastslås, at de gældende foranstaltninger over for Kina omgås ved import afsendt fra Vietnam.

         3.   AFSLUTNING AF UNDERSØGELSEN

               (36)

               Ud fra konklusionerne i betragtning 30-32 bør denne antiomgåelsesundersøgelse afsluttes. Registreringen af importen af håndbetjente palletrucks og væsentlige dele dertil afsendt fra Vietnam, uanset om varen er angivet med oprindelse i Vietnam, som blev indført ved den indledningsforordningen, bør derfor ophøre, og nævnte forordning bør ophæves.

               (37)

               Interesserede parter blev underrettet om de væsentligste kendsgerninger og betragtninger, på grundlag af hvilke Kommissionen havde til hensigt at afslutte undersøgelsen, og fik lejlighed til at fremsætte bemærkninger. De modtagne bemærkninger var ikke af en sådan art, at de kunne ændre ved ovennævnte konklusioner.

               (38)

               Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 15, stk. 1, i forordning (EU) 2016/1036 —

         VEDTAGET DENNE FORORDNING:
   Artikel 1
   Den undersøgelse, der blev indledt ved gennemførelsesforordning (EU) 2017/1348, med henblik på at fastslå, om importen til Unionen af håndbetjente palletrucks og væsentlige dele dertil, dvs. chassis og hydraulisk anordning, med oprindelse i Folkerepublikken Kina, i øjeblikket henhørende under KN-kode ex 8427 90 00 og ex 8431 20 00, afsendt fra Vietnam, uanset om varen er angivet med oprindelse i Vietnam (Taric-kode 8427900013 og 8431200013), omgår de foranstaltninger, der er indført ved gennemførelsesforordning (EU) nr. 1008/2011 som ændret ved gennemførelsesforordning (EU) nr. 372/2013, afsluttes.
   Artikel 2
   Toldmyndighederne pålægges at ophøre med den registrering af importen, der blev indført ved artikel 2 i gennemførelsesforordning (EU) 2017/1348.
   Artikel 3
   Gennemførelsesforordning (EU) 2017/1348 ophæves.
   Artikel 4
   Denne forordning træder i kraft på dagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 21. februar 2018.

            På Kommissionens vegne

         Jean-Claude JUNCKER

            Formand

      (1)  EUT L 176 af 30.6.2016, s. 21.

      (2)  Rådets forordning (EF) nr. 1174/2005 af 18. juli 2005 om indførelse af en endelig antidumpingtold og endelig opkrævning af den midlertidige told på importen af håndbetjente palletrucks og væsentlige dele dertil med oprindelse i Folkerepublikken Kina (EUT L 189 af 21.7.2005, s. 1).

      (3)  Rådets forordning (EF) nr. 684/2008 af 17. juli 2008 om præcisering af anvendelsesområdet for de antidumpingforanstaltninger, der indførtes ved Rådets forordning (EF) nr. 1174/2005, vedrørende importen af håndbetjente palletrucks og væsentlige dele dertil med oprindelse i Folkerepublikken Kina (EUT L 192 af 19.7.2008, s. 1).

      (4)  Rådets forordning (EF) nr. 499/2009 af 11. juni 2009 om udvidelse af den endelige antidumpingtold på importen af håndbetjente palletrucks og væsentlige dele dertil med oprindelse i Folkerepublikken Kina, som indførtes ved forordning (EF) nr. 1174/2005, til at omfatte importen af samme vare afsendt fra Thailand, uanset om varen er angivet med oprindelse i Thailand eller ej (EUT L 151 af 16.6.2009, s. 1).

      (5)  Rådets gennemførelsesforordning (EU) nr. 1008/2011 af 10. oktober 2011 om indførelse af en endelig antidumpingtold på importen af håndbetjente palletrucks og væsentlige dele dertil med oprindelse i Folkerepublikken Kina, udvidet til at omfatte importen af håndbetjente palletrucks og væsentlige dele dertil afsendt fra Thailand, uanset om varen er angivet med oprindelse i Thailand eller ej efter en udløbsundersøgelse i henhold til artikel 11, stk. 2, i forordning (EF) nr. 1225/2009 (EUT L 268 af 13.10.2011, s. 1).

      (6)  Rådets gennemførelsesforordning (EU) nr. 372/2013 af 22. april 2013 om ændring af gennemførelsesforordning (EU) nr. 1008/2011 om indførelse af en endelig antidumpingtold på importen af håndbetjente palletrucks og væsentlige dele dertil med oprindelse i Folkerepublikken Kina efter en delvis interimsundersøgelse i henhold til artikel 11, stk. 3, i forordning (EF) nr. 1225/2009 (EUT L 112 af 24.4.2013, s. 1).

      (7)  Kommissionens gennemførelsesforordning (EU) nr. 946/2014 af 4. september 2014 om ændring af Rådets gennemførelsesforordning (EU) nr. 1008/2011 om indførelse af en endelig antidumpingtold på importen af håndbetjente palletrucks og væsentlige dele dertil med oprindelse i Folkerepublikken Kina efter en fornyet undersøgelse (»ny eksportør«) i henhold til artikel 11, stk. 4, i Rådets forordning (EF) nr. 1225/2009 (EUT L 265 af 5.9.2014, s. 7).

      (8)  Kommissionens gennemførelsesforordning (EU) 2016/1346 af 8. august 2016 om udvidelse af den endelige antidumpingtold, der blev indført ved Rådets gennemførelsesforordning (EU) nr. 1008/2011 og ændret ved Rådets gennemførelsesforordning (EU) nr. 372/2013, over for importen af håndbetjente palletrucks og væsentlige dele dertil med oprindelse i Folkerepublikken Kina, til at omfatte importen af lidt ændrede håndbetjente palletrucks med oprindelse i Folkerepublikken Kina (EUT L 214 af 9.8.2016, s. 1).

      (9)  Kommissionens gennemførelsesforordning (EU) 2017/2206 af 29. november 2017 om indførelse af en endelig antidumpingtold på importen af håndbetjente palletrucks og væsentlige dele dertil med oprindelse i Folkerepublikken Kina efter en udløbsundersøgelse i henhold til artikel 11, stk. 2, i Europa-Parlamentets og Rådets forordning (EU) 2016/1036 (EUT L 314 af 30.11.2017, s. 12).

      (10)  Kommissionens gennemførelsesforordning (EU) 2017/1348 af 19. juli 2017 om indledning af en undersøgelse vedrørende den mulige omgåelse af de antidumpingforanstaltninger, der indførtes ved Rådets gennemførelsesforordning (EU) nr. 1008/2011, som ændret ved gennemførelsesforordning (EU) nr. 372/2013, over for importen af håndbetjente palletrucks og væsentlige dele dertil med oprindelse i Folkerepublikken Kina, ved import afsendt fra Vietnam, uanset om varen er angivet med oprindelse i Vietnam eller ej, og om at gøre denne import til genstand for registrering (EUT L 188 af 20.7.2017, s. 1).

      (11)  Comext er en database med statistiske oplysninger om udenrigshandel, der forvaltes af Eurostat.


title: Rådets gennemførelsesforordning (EU) 2018/565 af 12. april 2018 om gennemførelse af forordning (EU) nr. 359/2011 om restriktive foranstaltninger over for visse personer, enheder og organer på baggrund af situationen i Iran

text:
               13.4.2018

               DA

               Den Europæiske Unions Tidende

               L 95/1

         RÅDETS GENNEMFØRELSESFORORDNING (EU) 2018/565
   af 12. april 2018
   om gennemførelse af forordning (EU) nr. 359/2011 om restriktive foranstaltninger over for visse personer, enheder og organer på baggrund af situationen i Iran
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EU) nr. 359/2011 af 12. april 2011 om restriktive foranstaltninger over for visse personer, enheder og organer på baggrund af situationen i Iran (1), særlig artikel 12, stk. 1,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Den 12. april 2011 vedtog Rådet forordning (EU) nr. 359/2011.

               (2)

               På grundlag af en gennemgang af Rådets afgørelse 2011/235/FUSP (2) har Rådet besluttet, at de restriktive foranstaltninger deri bør forlænges indtil den 13. april 2019.

               (3)

               Rådet har også konkluderet, at oplysningerne vedrørende 29 personer og en enhed i bilag I til forordning (EU) nr. 359/2011 bør opdateres.

               (4)

               Bilag I til forordning (EU) nr. 359/2011 bør ændres i overensstemmelse hermed —

         VEDTAGET DENNE FORORDNING:
   Artikel 1
   Bilag I til forordning (EU) nr. 359/2011 ændres som anført i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Luxembourg, den 12. april 2018.

            På Rådets vegne

         T. DONCHEV

            Formand

      (1)  EUT L 100 af 14.4.2011, s. 1.

      (2)  Rådets afgørelse 2011/235/FUSP af 12. april 2011 om restriktive foranstaltninger over for visse personer og enheder på baggrund af situationen i Iran (EUT L 100 af 14.4.2011, s. 51).

      BILAG
      Følgende oplysninger erstatter de tilsvarende oplysninger i listen over fysiske og juridiske personer, enheder og organer i bilag I til forordning (EU) nr. 359/2011:

         »Personer

                     Navn

                     Identificerende oplysninger

                     Begrundelse

                     Opført på listen den

                     1.

                     AHMADI-MOQADDAM Esmail

                     Fødested: Teheran (Iran)
                     Fødselsdato: 1961

                     Tidligere seniorrådgiver vedrørende sikkerhedsanliggender for chefen for de væbnede styrkers generalstab. Tidligere chef for Irans nationale politi fra 2005 indtil begyndelsen af 2015. Styrker under hans ledelse har gennemført brutale angreb mod fredelige protestdemonstrationer og et voldsomt natligt angreb på sovesalene på Teheran Universitet den 15. juni 2009. På nuværende tidspunkt chef for Irans hovedkvarter til støtte for det yemenitiske folk.

                     12.4.2011

                     3.

                     ARAGHI (ERAGHI) Abdollah

                     Tidligere stedfortrædende leder af IRGC's landstyrker. Han er direkte og personligt ansvarlig for aktionen mod protestdemonstrationerne i løbet af sommeren 2009.

                     12.4.2011

                     9.

                     NAQDI Mohammad-Reza

                     Fødested: Najaf (Irak)
                     Fødselsdato: ca. 1952

                     Vicechef i IRGC for kulturelle og sociale anliggender. Tidligere øverstbefalende for Basij. Som øverstbefalende for IRGC's Basij-styrker var Naqdi ansvarlig for eller meddelagtig i Basijovergrebene i slutningen af 2009, herunder den voldelige reaktion på ashurademonstrationerne i december 2009, der resulterede i op til 15 døde og anholdelsen af hundreder af demonstranter. Inden udnævnelsen til øverstbefalende for Basij i oktober 2009 var Naqdi leder af den efterretningsenhed i Basij, der var ansvarlig for afhøring af dem, der var blevet anholdt under aktionerne efter valget.

                     12.4.2011

                     10.

                     RADAN Ahmad-Reza

                     Fødested: Isfahan (Iran)
                     Fødselsdato: 1963

                     Tidligere ansvarlig for de iranske retshåndhævende styrkers center for strategiske studier, et organ med forbindelse til det nationale politi. Tidligere leder af politicentret for strategiske studier, tidligere vicechef for Irans nationale politi indtil juni 2014. Som vicechef for det nationale politi fra 2008 har Radan været ansvarlig for politistyrkernes korporlige overfald og mord på samt vilkårlige anholdelser og tilbageholdelser af demonstranter. På nuværende tidspunkt øverstbefalende for IRGC med ansvar for uddannelsen af irakiske »antiterrorstyrker«.

                     12.4.2011

                     11.

                     RAJABZADEH Azizollah

                     Tidligere leder af Teherans katastrofeberedskabsorganisation (TDMO). Tidligere leder af Teherans politi (indtil januar 2010).
                     Som øverstbefalende for de retshåndhævende styrker i Teheran og omegn er Azizollah Rajabzadeh den højest rangerende blandt de anklagede i sagen om overgreb i Kahrizakfængslet.

                     12.4.2011

                     12.

                     SAJEDI-NIA Hossein

                     Næstkommanderende for politiets operationer. Tidligere leder af Teherans politi, tidligere vicechef for Irans nationale politi med ansvar for politioperationer. Han er ansvarlig for på vegne af Indenrigsministeriet at koordinere nedkæmpelsesindsatsen i den iranske hovedstad.

                     12.4.2011

                     13.

                     TAEB Hossein

                     Fødested: Teheran
                     Fødselsdato: 1963

                     Chef for IRGC's efterretningsorganisation. Tidligere stedfortrædende øverstbefalende for IRGC's efterretningsorganisation. Tidligere øverstbefalende for Basij indtil oktober 2009. Styrker under hans kommando har deltaget i korporlige masseoverfald, mord, fængsling og tortur over for fredelige demonstranter.

                     12.4.2011

                     16.

                     HADDAD Hassan (alias Hassan ZAREH DEHNAVI)

                     Tidligere vicesikkerhedsofficer ved Teherans Revolutionsdomstol. Tidligere dommer ved Teherans Revolutionsdomstol, afdeling 26. Han var ansvarlig for sagerne om de internerede i forbindelse med kriserne efter valget og rettede regelmæssigt trusler mod de interneredes familier for at bringe dem til tavshed. Han har medvirket til at udstede fængslingskendelser til Kahrizakfængslet. I november 2014 blev hans rolle i interneredes dødsfald officielt anerkendt af de iranske myndigheder.

                     12.4.2011

                     21.

                     MOHSENI-EJEI Gholam-Hossein

                     Fødested: Ejiyeh
                     Fødselsdato: ca. 1956

                     Medlem af Mæglernes Råd. Leder af den offentlige anklagemyndighed i Iran siden 2009 og stedfortrædende leder af og talsmand for retsvæsenet. Tidligere efterretningsminister under valget i 2009. Mens han var efterretningsminister under valget i 2009, var efterretningsagenter under hans ledelse ansvarlige for fængsling, tortur og fremtvingelse af falske tilståelser under pres fra hundreder af aktivister, journalister, dissidenter og reformpolitikere. Desuden blev politikere tvunget til at fremsætte falske tilståelser under uudholdelige forhør, som omfattede tortur, overgreb, afpresning og trusler mod familiemedlemmer.

                     12.4.2011

                     26.

                     SHARIFI Malek Adjar (alias SHARIFI Malek Ajdar)

                     Dommer ved højesteret, leder af 43. afdeling. Tidligere leder af retsvæsenet i Østaserbajdsjan. Han var ansvarlig for retssagen mod Sakineh Mohammadi-Ashtiani.

                     12.4.2011

                     28.

                     YASAGHI Ali-Akbar

                     Dommer ved højesteret, leder af 44. afdeling. Administrerende vicedirektør for Setad-e Dieh-fonden. Tidligere retspræsident, Mashhads Revolutionsdomstol. Retssager under hans myndighed har været summariske og er blevet ført for lukkede døre i strid med de anklagedes grundlæggende rettigheder. Henrettelseskendelser er blevet udstedt en masse, og dødsdommene er således blevet afsagt uden tilstrækkelig overholdelse af retfærdige rettergangsprocedurer.

                     12.4.2011

                     32.

                     ZANJIREI Mohammad-Ali

                     Seniorrådgiver for lederen og tidligere stedfortrædende leder af det iranske fængselsvæsen, ansvarlig for overgreb og fratagelse af rettigheder i fængslerne. Han beordrede mange indsatte overført til isolation.

                     12.4.2011

                     33.

                     ABBASZADEH-MESHKINI Mahmoud

                     Rådgiver for Menneskerettighedsrådet. Tidligere sekretær for Menneskerettighedsrådet. Tidligere guvernør i Ilamprovinsen. Indenrigsministeriets forhenværende politiske direktør. Han var som chef for Artikel 10-Udvalget vedrørende Loven om Politiske Partiers og Gruppers Aktiviteter ansvarlig for at give tilladelse til demonstrationer andre offentlige begivenheder og for at registrere politiske partier.
                     I 2010 suspenderede han de aktiviteter, som to politiske reformpartier, der er knyttet til Mousavi — Islamic Iran Participation Front og Islamic Revolution Mujahedeen Organisation — udfoldede.
                     Han har siden 2009 konsekvent og konstant forbudt alle ikkestatslige forsamlinger og dermed nægtet den forfatningsmæssige ret til at protestere, hvilket har ført til mange anholdelser af fredelige demonstranter i strid med forsamlingsfriheden.
                     I 2009 nægtede han også at give oppositionen tilladelse til at afholde en mindehøjtidelighed for de mennesker, der blev dræbt under protesterne i forbindelse med præsidentvalget.

                     10.10.2011

                     34.

                     AKBARSHAHI Ali-Reza

                     Tidligere generaldirektør for Irans hovedkvarter for narkotikakontrol (alias hovedkvarteret for narkotikabekæmpelse). Tidligere leder af Teherans politi. Under hans ledelse var politistyrken ansvarlig for ulovlig magtanvendelse mod mistænkte under anholdelse og varetægtsfængsling. Teherans politi var også inddraget i razziaer mod sovesalene på Teherans universitet i juni 2009, hvor flere end 100 studerende blev såret af politiet og Basiji ifølge en iransk Majliskommission. På nuværende tidspunkt chef for jernbanepolitiet.

                     10.10.2011

                     36.

                     AVAEE Seyyed Ali-Reza (alias AVAEE Seyyed Alireza)

                     Justitsminister. Tidligere direktør for kontoret for særlige undersøgelser. Indtil juli 2016 viceindenrigsminister og leder af det offentlige register. Rådgiver for disciplinærdomstolen for dommere siden april 2014. Tidligere præsident for domstolene i Teheran. Han har som præsident for domstolene i Teheran været ansvarlig for krænkelser af menneskerettighederne, vilkårlige anholdelser, undertrykkelse af fangers rettigheder og forøgelse af antallet af henrettelser.

                     10.10.2011

                     40.

                     HABIBI Mohammad Reza

                     Leder af Justitsministeriets kontor i Yazd. Isfahans tidligere viceanklager. Medvirker i retssager, hvor de tiltalte nægtes en retfærdig rettergang — såsom Abdollah Fathi, der blev henrettet i maj 2011, efter at hans ret til at blive hørt og spørgsmålene vedrørende hans psykiske sundhed blev ignoreret af Habibi i retssagen mod ham i marts 2010. Han er derfor medskyldig i alvorlige krænkelser af retten til en retfærdig rettergang ved at bidrage til overdreven og stigende anvendelse af dødsstraf og en markant forøgelse af antallet af henrettelser siden begyndelsen af 2011.

                     10.10.2011

                     45.

                     JOKAR Mohammad Saleh

                     Deputeret for parlamentariske anliggender for Revolutionsgarden. Fra 2011 til 2016 parlamentsdeputeret for Yazdprovinsen og medlem af det parlamentariske udvalg for national sikkerhed og udenrigspolitik. Tidligere øverstbefalende for de studerendes Basijstyrker.
                     I egenskab af øverstbefalende for de studerendes Basijstyrker var han aktivt inddraget i undertrykkelsen af protester i skoler og på universiteter og tilbageholdelse af aktivister og journalister uden dommerkendelse.

                     10.10.2011

                     48.

                     MAHSOULI Sadeq (alias MAHSULI Sadeq)

                     Fødested: Oroumieh (Iran)
                     Fødselsdato: 1959/1960

                     Rådgiver for tidligere præsident Mahmoud Ahmadinejad og nuværende medlem af Mæglernes Råd og vicechef for Perseverance Front. Minister for velfærd og social sikring mellem 2009 og 2011. Indenrigsminister indtil august 2009. Som indenrigsminister havde Mahsouli ansvaret for alle politistyrkerne, indenrigsministeriets sikkerhedsagenter og de civilklædte agenter. Styrkerne under hans ledelse var ansvarlige for angrebene på Teherans universitets sovesale den 14. juni 2009 og for torturen af de studerende i ministeriets kælder (den berygtede 4. kælderetage). Andre protesterende blev alvorligt mishandlet i tilbageholdelsescentret i Kahrizak, som politiet drev under Mahsoulis kontrol.

                     10.10.2011

                     50.

                     OMIDI Mehrdad (alias Reza, OMIDI Reza

                     Chef for politiafdeling VI, efterforskningstjenesten. Tidligere leder af det iranske politis efterretningstjeneste. Tidligere leder af det iranske politis enhed for IT-kriminalitet. Han er ansvarlig for tusindvis af efterforskninger i forbindelse med og tiltaler mod reformister og politiske modstandere, der bruger internettet. Han er dermed ansvarlig for alvorlige krænkelser af menneskerettighederne gennem undertrykkelse af personer, der tager til orde til forsvar for deres legitime rettigheder, herunder ytringsfriheden.

                     10.10.2011

                     51.

                     SALARKIA Mahmoud

                     Tidligere direktør for Teherans fodboldklub »Persepolis«

                     Tidligere leder af Benzin- og Transportkommissionen i Teheran by. Teherans offentlige viceanklager for fængselsanliggender under aktionerne i 2009.
                     Som Teherans offentlige viceanklager for fængselsanliggender var han direkte ansvarlig for mange af arrestordrerne mod uskyldige, fredelige demonstranter og aktivister. Mange rapporter fra menneskerettighedsforkæmpere viser, at stort set alle de anholdte på hans ordre sidder i enecelle uden adgang til deres advokat eller familie og uden tiltale, af forskellig varighed, ofte under forhold, som svarer til tvungen forsvinding. Ofte underrettes deres familier ikke om anholdelsen.

                     10.10.2011

                     53.

                     TALA Hossein (alias TALA Hosseyn)

                     Borgmester i Eslamshahr. Tidligere iransk parlamentsmedlem. Tidligere generalguvernør (»Farmandar«) for Teheranprovinsen indtil september 2010, ansvarlig for politiets indgriben og dermed for undertrykkelsen af demonstrationer. Han modtog en pris i december 2010 for sin rolle i undertrykkelsen efter valget.

                     10.10.2011

                     54.

                     TAMADDON Morteza (alias TAMADON Morteza)

                     Fødested: Shahr Kord-Isfahan
                     Fødselsdato: 1959

                     Tidligere chef for Teheranprovinsens offentlige sikkerhedsråd. IRGC's tidligere generalguvernør for Teheranprovinsen. I sin egenskab af guvernør og chef for Teheranprovinsens offentlige sikkerhedsråd har han det overordnede ansvar for alle de undertrykkelsesaktiviteter, der udføres af IRGC i Teheranprovinsen, herunder indgrebene over for de politiske protester siden juni 2009. På nuværende tidspunkt bestyrelsesmedlem på Khajeh Nasireddin Tusi University of Technology.

                     10.10.2011

                     55.

                     ZEBHI Hossein

                     Dommer ved højesteret. Irans tidligere offentlige viceanklager. Han har ansvaret for flere retssager med tilknytning til protesterne efter valget.

                     10.10.2011

                     59.

                     BAKHTIARI Seyyed Morteza

                     Fødested: Mashad (Iran)
                     Fødselsdato: 1952

                     Vicedirektør for Imam Reza-helligdommen. Tidligere embedsmand ved den særlige gejstlige domstol. Tidligere justitsminister fra 2009 til 2013. I løbet af hans tid som justitsminister faldt fængselsforholdene i Iran til langt under de accepterede internationale standarder, og der foregik udbredt mishandling af fangerne. Han spillede desuden en hovedrolle i forbindelse med truslerne mod og chikanen af iranerne i udlandet ved at annoncere oprettelsen af en særret, som specifikt skal tage sig af de iranere, der bor i udlandet. Han havde også ansvar for en markant forøgelse af antallet af henrettelser i Iran, herunder hemmelige henrettelser, som ikke blev meddelt af regeringen, og henrettelser for narkotikarelaterede overtrædelser.

                     10.10.2011

                     60.

                     HOSSEINI dr. Mohammad (alias HOSSEYNI dr. Seyyed Mohammad, Seyed, Sayyed og Sayyid)

                     Fødested: Rafsanjan, Kerman
                     Fødselsdato: 1961

                     Rådgiver for tidligere præsident Mahmoud Ahmadinejad og talsmand for den kompromisløse politiske gruppering YEKTA. Tidligere minister for kultur og islamisk vejledning (2009-2013). Han var tidligere i IRGC og var medvirkende i undertrykkelsen af journalister.

                     10.10.2011

                     69.

                     MORTAZAVI Seyyed Solat

                     Fødested: Farsan, Tchar Mahal-o-Bakhtiari (syd) - (Iran)
                     Fødselsdato: 1967

                     Tidligere borgmester i Irans næststørste by, Mashad, hvor der jævnligt gennemføres offentlige henrettelser. Tidligere viceindenrigsminister for politiske anliggender. Han var ansvarlig for at lede undertrykkelsen af personer, som krævede deres legitime rettigheder, herunder ytringsfrihed. Blev senere udnævnt som leder af Irans valgkomité for parlamentsvalget i 2012 og præsidentvalget i 2013.

                     23.3.2012.

                     73.

                     FARHRADI Ali

                     Vicechef for inspektoratet for retlige anliggender og offentlig kontrol under Justitsministeriet i Teheran. Tidligere anklager i Karaj. Ansvarlig for grove krænkelser af menneskerettighederne, herunder gennemførelse af retssager, hvor der idømmes dødsstraf. Der er gennemført et stort antal henrettelser i Karajregionen under hans tid som anklager.

                     23.3.2012.

                     75.

                     RAMEZANI Gholamhossein

                     Siden 2011 efterretningschef i Forsvarsministeriet, fra november 2009 til marts 2011 Øverstbefalende i efterretningstjenesten i Pasdaran, fra marts 2008 til november 2009 Næstkommanderende i efterretningstjenesten i Pasdaran, fra april 2006 til marts 2008 chef for beskyttelse og efterretning i Pasdaran. Involveret i undertrykkelsen af ytringsfrihed, herunder ved tilknytning til de ansvarlige for anholdelse af bloggere og journalister i 2004, og har angiveligt spillet en rolle i undertrykkelsen af protesterne efter valget i 2009.

                     23.3.2012

                     82.

                     SARAFRAZ Mohammad (dr.) (alias Haj-agha Sarafraz)

                     Fødested: Teheran
                     Fødselsdato: 1963
                     Bopæl: Teheran Arbejdsplads: IRIB og Press TV's hovedkvarter, Teheran

                     Tidligere medlem af det øverste råd for cyberspace. Tidligere øverste chef for Islamic Republic of Iran Broadcasting (IRIB). Tidligere leder af IRIB World Service og Press TV, ansvarlig for alle programlægningsbeslutninger. Nært knyttet til statens sikkerhedsapparat. Under hans ledelse har Press TV ligesom IRIB samarbejdet med de iranske sikkerhedstjenester og anklagere om at transmittere tvungne tilståelser fra fængslede, herunder fra den iransk-canadiske journalist og filmskaber Maziar Bahari i det ugentlige program »Iran Today«. Den uafhængige radio- og TV-tilsynsmyndighed OFCOM idømte Press TV i UK en bøde på 100 000  GBP for at have transmitteret Baharis tilståelse i 2011, som blev optaget i fængslet, mens Bahari var udsat for tvang. Sarafraz forbindes på denne baggrund med krænkelse af retten til retfærdig rettergang.

                     12.3.2013

               Enheder

                     Navn

                     Identificerende oplysninger

                     Begrundelse

                     Opført på listen den

                     1.

                     IT-politi

                     Adresse: Teheran, Iran
                     Websted: http://www.cyberpolice.ir

                     Det iranske IT-politi, der blev oprettet i januar 2011, er en enhed under Den Islamiske Republik Irans politikorps, som på daværende tidspunkt indtil begyndelsen af 2015 ledtes af Esmail Ahmadi-Moqaddam (opført på listen). Ahmadi-Moqaddam understregede, at IT-politiet ville slå ned på kontrarevolutionære grupper og grupper af dissidenter, som har brugt internetbaserede sociale netværk i 2009 til at fremkalde protester mod genvalget af præsident Mahmoud Ahmadinejad. I januar 2012 udstedte IT-politiet nye retningslinjer for internetcaféer, der krævede, at brugerne skulle afgive personoplysninger, som caféejerne skulle opbevare i seks måneder, samt en oversigt over, hvilke websteder de havde besøgt. Ifølge bestemmelserne skulle caféejerne også installere interne TV-overvågningskameraer og opbevare optagelserne i seks måneder. Disse nye bestemmelser kan føre til etablering af en logbog, som myndighederne kan bruge til at spore aktivister eller andre, som anses for at være en trussel mod den nationale sikkerhed.
                     I juni 2012 rapporterede de iranske medier, at IT-politiet ville slå ind på en hård kurs over for virtuelle private netværk (VPN). Den 30. oktober 2012 arresterede IT-politiet uden arrestordre bloggeren Sattar Beheshti for »handlinger rettet mod den nationale sikkerhed på sociale netværk og Facebook«. Beheshti havde kritiseret den iranske regering i sin blog. Beheshti blev fundet død i sin fængselscelle den 3. november 2012, og det menes, at han blev tortureret til døde af IT-politimyndighederne.

                     12.3.2013«


title: Kommissionens gennemførelsesforordning (EU) 2018/1025 af 19. juli 2018 om ændring af Rådets forordning (EF) nr. 1210/2003 om visse specifikke restriktioner i de økonomiske og finansielle forbindelser med Irak

text:
               20.7.2018

               DA

               Den Europæiske Unions Tidende

               L 184/1

         KOMMISSIONENS GENNEMFØRELSESFORORDNING (EU) 2018/1025
   af 19. juli 2018
   om ændring af Rådets forordning (EF) nr. 1210/2003 om visse specifikke restriktioner i de økonomiske og finansielle forbindelser med Irak
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1210/2003 af 7. juli 2003 om visse specifikke restriktioner i de økonomiske og finansielle forbindelser med Irak og om ophævelse af Rådets forordning (EF) nr. 2465/96 (1), særlig artikel 11, litra b), og
   ud fra følgende betragtninger:

               (1)

               Bilag III til forordning (EF) nr. 1210/2003 indeholder en liste over den tidligere irakiske regerings offentlige instanser, virksomheder og institutioner og fysiske og juridiske personer, organer og sammenslutninger, der er omfattet af indefrysningen af pengemidler og økonomiske ressourcer, som den 22. maj 2003 var placeret uden for Irak, i henhold til nævnte forordning.

               (2)

               Den 13. juli 2018 besluttede Sanktionskomitéen under FN's Sikkerhedsråd at fjerne to punkter fra listen over personer eller sammenslutninger, der er omfattet af indefrysningen af pengemidler og økonomiske ressourcer.

               (3)

               Bilag III til forordning (EF) nr. 1210/2003 bør derfor ændres —

         VEDTAGET DENNE FORORDNING:
   Artikel 1
   Bilag III til forordning (EF) nr. 1210/2003 ændres som angivet i bilaget til nærværende forordning.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 19. juli 2018.

            På Kommissionens vegne

            For formanden

            Chef for Tjenesten for Udenrigspolitiske Instrumenter

      (1)  EUT L 169 af 8.7.2003, s. 6.

      BILAG

         I bilag III udgår følgende punkter:

                                 »62.

                                 IRAQI LIFE INSURANCE COMPANY. Adresser: a) Aqaba Bin Nafie Square, P.O. Box 989, Baghdad, Irak; b) P.O. Box 989, Karradah Al Sharkiya, Baghdad, Irak.«

                                 »96.

                                 NATIONAL INSURANCE COMPANY [IRAQ]. Adresser: a) Khullani Street, P.O. Box 248, Baghdad, Irak; b) Aman bygningen, Khullani Square, Baghdad, Irak.«


title: Kommissionens gennemførelsesforordning (EU) 2018/1026 af 19. juli 2018 om minimumssalgsprisen for skummetmælkspulver i forbindelse med den 22. dellicitation i den licitationsprocedure, der blev indledt ved gennemførelsesforordning (EU) 2016/2080

text:
               20.7.2018

               DA

               Den Europæiske Unions Tidende

               L 184/3

         KOMMISSIONENS GENNEMFØRELSESFORORDNING (EU) 2018/1026
   af 19. juli 2018
   om minimumssalgsprisen for skummetmælkspulver i forbindelse med den 22. dellicitation i den licitationsprocedure, der blev indledt ved gennemførelsesforordning (EU) 2016/2080
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1),
   under henvisning til Kommissionens gennemførelsesforordning (EU) 2016/1240 af 18. maj 2016 om gennemførelsesbestemmelser til Europa-Parlamentets og Rådets forordning (EU) nr. 1308/2013 for så vidt angår offentlig intervention og støtte til privat oplagring (2), særlig artikel 32, og
   ud fra følgende betragtninger:

               (1)

               Ved Kommissionens gennemførelsesforordning (EU) 2016/2080 (3) indledes der en procedure for salg af skummetmælkspulver ved licitation.

               (2)

               På grundlag af de bud, der er modtaget i forbindelse med den 22. dellicitation, bør der fastsættes en minimumssalgspris.

               (3)

               Komitéen for den Fælles Markedsordning for Landbrugsprodukter har ikke afgivet udtalelse inden for den af formanden fastsatte frist—

         VEDTAGET DENNE FORORDNING:
   Artikel 1
   I forbindelse med den 22. dellicitation for salg af skummetmælkspulver inden for rammerne af den licitationsprocedure, der er indledt ved gennemførelsesforordning (EU) 2016/2080, og hvortil fristen for indgivelse af bud udløb den 17. juli 2018, fastsættes minimumssalgsprisen til 112,50 EUR/100 kg.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 19. juli 2018.

            På Kommissionens vegne

            For formanden

         Jerzy PLEWA

            Generaldirektør

            Generaldirektoratet for Landbrug og Udvikling af Landdistrikter

      (1)  EUT L 347 af 20.12.2013, s. 671.

      (2)  EUT L 206 af 30.7.2016, s. 71.

      (3)  Kommissionens gennemførelsesforordning (EU) 2016/2080 af 25. november 2016 om indledning af en licitationsprocedure for salg af skummetmælkspulver (EUT L 321 af 29.11.2016, s. 45).


title: Kommissionens gennemførelsesforordning (EU) 2018/1060 af 26. juli 2018 om fornyelse af godkendelsen af aktivstoffet trifloxystrobin, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011 (EØS-relevant tekst.)

text:
                  27.7.2018

                  DA

                  Den Europæiske Unions Tidende

                  L 190/3

         KOMMISSIONENS GENNEMFØRELSESFORORDNING (EU) 2018/1060
         af 26. juli 2018
         om fornyelse af godkendelsen af aktivstoffet trifloxystrobin, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 20, stk. 1, og
         ud fra følgende betragtninger:

                     (1)

                     Trifloxystrobin blev ved Kommissionens direktiv 2003/68/EF (2) opført som et aktivstof i bilag I til Rådets direktiv 91/414/EØF (3).

                     (2)

                     Aktivstoffer, der er opført i bilag I til direktiv 91/414/EØF, betragtes som godkendt i henhold til forordning (EF) nr. 1107/2009 og er opført i del A i bilaget til Kommissionens gennemførelsesforordning (EU) nr. 540/2011 (4).

                     (3)

                     Godkendelsen af aktivstoffet trifloxystrobin, jf. del A i bilaget til gennemførelsesforordning (EU) nr. 540/2011, udløber den 31. juli 2018.

                     (4)

                     Der er i overensstemmelse med artikel 1 i Kommissionens gennemførelsesforordning (EU) nr. 844/2012 (5) indgivet en ansøgning om fornyelse af godkendelsen af trifloxystrobin inden for den tidsfrist, der er fastsat i nævnte artikel.

                     (5)

                     Ansøgeren fremlagde de supplerende dossierer, som kræves i henhold til artikel 6 i gennemførelsesforordning (EU) nr. 844/2012. Den rapporterende medlemsstat fandt, at ansøgningen var fuldstændig.

                     (6)

                     Den rapporterende medlemsstat udarbejdede en vurderingsrapport vedrørende fornyelse i samråd med den medrapporterende medlemsstat og forelagde den for Den Europæiske Fødevaresikkerhedsautoritet (i det følgende benævnt »autoriteten«) og Kommissionen den 29. september 2016.

                     (7)

                     Autoriteten fremsendte vurderingsrapporten vedrørende fornyelse til ansøgeren og medlemsstaterne, således at de kunne fremsætte bemærkninger hertil, og videresendte de modtagne bemærkninger til Kommissionen. Autoriteten gjorde desuden det supplerende resumé af dossieret tilgængeligt for offentligheden.

                     (8)

                     Den 19. september 2017 fremsendte autoriteten sin konklusion (6) om, hvorvidt trifloxystrobin kan forventes at opfylde godkendelseskriterierne i artikel 4 i forordning (EF) nr. 1107/2009, til Kommissionen. Kommissionen forelagde udkastet til vurderingsrapport vedrørende fornyelse af godkendelsen af trifloxystrobin for Den Stående Komité for Planter, Dyr, Fødevarer og Foder den 23. marts 2018.

                     (9)

                     Ansøgeren fik mulighed for at fremsætte bemærkninger til udkastet til vurderingsrapport vedrørende fornyelse.

                     (10)

                     Det er med hensyn til et eller flere repræsentative anvendelsesformål for mindst et plantebeskyttelsesmiddel, der indeholder aktivstoffet, fastslået, at godkendelseskriterierne i artikel 4 i forordning (EF) nr. 1107/2009 er opfyldt.

                     (11)

                     Godkendelsen af trifloxystrobin bør derfor fornyes.

                     (12)

                     Risikovurderingen for fornyelse af godkendelsen af trifloxystrobin er baseret på et begrænset antal repræsentative anvendelsesformål, hvilket dog ikke begrænser de anvendelsesformål, hvortil plantebeskyttelsesmidler, der indeholder trifloxystrobin, kan godkendes. Anvendelsen bør derfor ikke fortsat begrænses til anvendelse som fungicid.

                     (13)

                     I overensstemmelse med artikel 14, stk. 1, i forordning (EF) nr. 1107/2009 sammenholdt med samme forordnings artikel 6 og på grundlag af den foreliggende videnskabelige og tekniske viden er det imidlertid nødvendigt at fastsætte visse betingelser og begrænsninger. Det bør navnlig kræves, at der fremlægges yderligere bekræftende oplysninger.

                     (14)

                     Gennemførelsesforordning (EU) nr. 540/2011 bør derfor ændres.

                     (15)

                     Under hensyntagen til at den nuværende godkendelse af trifloxystrobin udløber den 31. juli 2018, bør denne forordning træde i kraft snarest muligt.

                     (16)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Fornyelse af godkendelsen af aktivstoffet
            Godkendelsen af aktivstoffet trifloxystrobin fornyes som fastsat i bilag I.

            Artikel 2
            Ændringer af gennemførelsesforordning (EU) nr. 540/2011
            Bilaget til gennemførelsesforordning (EU) nr. 540/2011 ændres som angivet i bilag II til nærværende forordning.

            Artikel 3
            Ikrafttræden og anvendelsesdato
            Denne forordning træder i kraft på tredjedagen efter offentliggørelsen i Den Europæiske Unions Tidende.

            Den finder anvendelse fra den 1. august 2018.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 26. juli 2018.

                  På Kommissionens vegne

               Jean-Claude JUNCKER

                  Formand

            (1)  EUT L 309 af 24.11.2009, s. 1.

            (2)  Kommissionens direktiv 2003/68/EF af 11. juli 2003 om ændring af Rådets direktiv 91/414/EØF for at optage trifloxystrobin, carfentrazonethyl, mesotrion, fenamidon og isoxaflutol som aktive stoffer (EUT L 177 af 16.7.2003, s. 12).

            (3)  Rådets direktiv 91/414/EØF af 15. juli 1991 om markedsføring af plantebeskyttelsesmidler (EFT L 230 af 19.8.1991, s. 1).

            (4)  Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (EUT L 153 af 11.6.2011, s. 1).

            (5)  Kommissionens gennemførelsesforordning (EU) nr. 844/2012 af 18. september 2012 om fastsættelse af de fornødne bestemmelser til gennemførelse af fornyelsesproceduren for aktivstoffer, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler (EUT L 252 af 19.9.2012, s. 26).

            (6)  EFSA Journal 2017;15(9):4980. Foreligger online: www.efsa.europa.eu.

            BILAG I

                        Almindeligt anvendt navn Identifikationsnr.

                        IUPAC-navn

                        Renhed (1)

                        Godkendelsesdato

                        Udløbsdato for godkendelsen

                        Særlige bestemmelser

                        Trifloxystrobin
                        CAS-nr.: 141517-21-7
                        CIPAC-nr.: 617

                        Methyl-(E)-methoxyimino-{(E)-α-[1-(α,α,α-trifluor-m-tolyl)ethylideneaminooxyl]-o-tolyl}acetat

                        ≥ 975 g/kg
                        AE 1344136 (højst 4 g/kg)

                        1. august 2018

                        31. juli 2033

                        Med henblik på gennemførelsen af de i artikel 29, stk. 6, i forordning (EF) nr. 1107/2009 nævnte ensartede principper skal der tages hensyn til konklusionerne i vurderingsrapporten vedrørende fornyelse af godkendelsen af trifloxystrobin, navnlig tillæg I og II.
                        Ved denne samlede vurdering skal medlemsstaterne være særligt opmærksomme på:

                                    —

                                    beskyttelsen af grundvandet, når aktivstoffet anvendes i områder med sårbare jordbunds- og/eller klimaforhold

                                    —

                                    beskyttelsen af vandorganismer, bier samt fugle og pattedyr, der æder fisk.

                              Anvendelsesbetingelserne skal omfatte risikobegrænsende foranstaltninger, hvis det er relevant.
                        Ansøgeren skal fremlægge bekræftede oplysninger for Kommissionen, medlemsstaterne og autoriteten vedrørende:

                                    1)

                                    relevansen af metabolitter, der kan forekomme i grundvandet under hensyntagen til eventuel relevant klassificering af trifloxystrobin i henhold til Europa-Parlamentets og Rådets forordning (EF) nr. 1272/2008 (2), navnlig som reproduktionstoksisk i kategori 2

                                    2)

                                    virkningen af vandbehandlingsprocesser på arten af restkoncentrationer i overfladevand og grundvand, når overfladevand eller grundvand udvindes til drikkevand.

                              Ansøgeren skal fremlægge de oplysninger, der er anmodet om i punkt 1, inden for et år efter at Det Europæiske Kemikalieagentur (ECHA) har offentliggjort den udtalelse vedrørende trifloxystrobin, der er vedtaget af ECHA's Udvalg for Risikovurdering, jf. artikel 37, stk. 4, i forordning (EF) nr. 1272/2008, på sit websted.
                        Ansøgeren skal fremlægge de oplysninger, der er anmodet om i punkt 2, inden for to år efter at Kommissionen har offentliggjort et vejledende dokument om evaluering af virkningen af vandbehandlingsprocesser på arten af restkoncentrationer i overfladevand og grundvand.

               (1)  Den reviderede vurderingsrapport indeholder yderligere oplysninger om aktivstoffets identitet og specifikation.

               (2)  Europa-Parlamentets og Rådets forordning (EF) nr. 1272/2008 af 16. december 2008 om klassificering, mærkning og emballering af stoffer og blandinger og om ændring og ophævelse af direktiv 67/548/EØF og 1999/45/EF og om ændring af forordning (EF) nr. 1907/2006 (EUT L 353 af 31.12.2008, s. 1).

            BILAG II
            I bilaget til gennemførelsesforordning (EU) nr. 540/2011 foretages følgende ændringer:

                        1)

                        I del A udgår angivelse 59 om trifloxystrobin.

                        2)

                        I del B tilføjes følgende:

                                    Nr.

                                    Almindeligt anvendt navn Identifikationsnr.

                                    IUPAC-navn

                                    Renhed (1)

                                    Godkendelsesdato

                                    Udløbsdato for godkendelsen

                                    Særlige bestemmelser

                                    »124

                                    Trifloxystrobin
                                    CAS-nr.: 141517-21-7
                                    CIPAC-nr.: 617

                                    Methyl-(E)-methoxyimino-{(E)-α-[1-(α,α,α-trifluor-m-tolyl)ethylideneaminooxyl]-o-tolyl}acetat

                                    ≥ 975 g/kg
                                    AE 1344136 (højst 4 g/kg)

                                    1. august 2018

                                    31. juli 2033

                                    Med henblik på gennemførelsen af de i artikel 29, stk. 6, i forordning (EF) nr. 1107/2009 nævnte ensartede principper skal der tages hensyn til konklusionerne i vurderingsrapporten vedrørende fornyelse af godkendelsen af trifloxystrobin, navnlig tillæg I og II.
                                    Ved denne samlede vurdering skal medlemsstaterne være særligt opmærksomme på:

                                                —

                                                beskyttelsen af grundvandet, når aktivstoffet anvendes i områder med sårbare jordbunds- og/eller klimaforhold

                                                —

                                                beskyttelsen af vandorganismer, bier samt fugle og pattedyr, der æder fisk.

                                          Anvendelsesbetingelserne skal omfatte risikobegrænsende foranstaltninger, hvis det er relevant.
                                    Ansøgeren skal fremlægge bekræftede oplysninger for Kommissionen, medlemsstaterne og autoriteten vedrørende:

                                                1)

                                                relevansen af metabolitter, der kan forekomme i grundvandet under hensyntagen til eventuel relevant klassificering af trifloxystrobin i henhold til forordning (EF) nr. 1272/2008, navnlig som reproduktionstoksisk i kategori 2

                                                2)

                                                virkningen af vandbehandlingsprocesser på arten af restkoncentrationer i overfladevand og grundvand, når overfladevand eller grundvand udvindes til drikkevand.

                                          Ansøgeren skal fremlægge de oplysninger, der er anmodet om i punkt 1, inden for et år efter at Det Europæiske Kemikalieagentur (ECHA) har offentliggjort den udtalelse vedrørende trifloxystrobin, der er vedtaget af ECHA's Udvalg for Risikovurdering, jf. artikel 37, stk. 4, i forordning (EF) nr. 1272/2008, på sit websted.
                                    Ansøgeren skal fremlægge de oplysninger, der er anmodet om i punkt 2, inden for to år efter at Kommissionen har offentliggjort et vejledende dokument om evaluering af virkningen af vandbehandlingsprocesser på arten af restkoncentrationer i overfladevand og grundvand.«

               (1)  Den reviderede vurderingsrapport indeholder yderligere oplysninger om aktivstoffets identitet og specifikation.


title: Kommissionens gennemførelsesforordning (EU) 2018/1130 af 13. august 2018 om godkendelse af cypermethrin som et eksisterende aktivstof til anvendelse i biocidholdige produkter af produkttype 18 (EØS-relevant tekst.)

text:
                  14.8.2018

                  DA

                  Den Europæiske Unions Tidende

                  L 205/8

         KOMMISSIONENS GENNEMFØRELSESFORORDNING (EU) 2018/1130
         af 13. august 2018
         om godkendelse af cypermethrin som et eksisterende aktivstof til anvendelse i biocidholdige produkter af produkttype 18
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 528/2012 af 22. maj 2012 om tilgængeliggørelse på markedet og anvendelse af biocidholdige produkter (1), særlig artikel 89, stk. 1, tredje afsnit, og
         ud fra følgende betragtninger:

                     (1)

                     I Kommissionens delegerede forordning (EU) nr. 1062/2014 (2) er der opstillet en liste over eksisterende aktivstoffer, som skal vurderes med henblik på eventuel godkendelse til anvendelse i biocidholdige produkter. Denne liste omfatter cypermethrin.

                     (2)

                     Cypermethrin er blevet vurderet til anvendelse i produkttype 18, insekticider, acaricider og produkter til bekæmpelse af andre leddyr, jf. bilag V til forordning (EU) nr. 528/2012.

                     (3)

                     Belgien blev udpeget som rapporterende medlemsstat og landets kompetente vurderingsmyndighed fremsendte vurderingsrapporten sammen med sine anbefalinger den 15. april 2015.

                     (4)

                     I overensstemmelse med artikel 7, stk. 2, i delegeret forordning (EU) nr. 1062/2014 fremsatte Udvalget for Biocidholdige Produkter den 5. maj 2017 Det Europæiske Kemikalieagenturs udtalelse, hvori der var taget hensyn til den kompetente vurderingsmyndigheds konklusioner (3).

                     (5)

                     Det fremgår af udtalelsen, at biocidholdige produkter af produkttype 18, som indeholder cypermethrin, kan forventes at opfylde kravene i artikel 19, stk. 1, litra b), i forordning (EU) nr. 528/2012, forudsat at visse specifikationer og betingelser vedrørende deres anvendelse er opfyldt.

                     (6)

                     Derfor bør cypermethrin godkendes til anvendelse i biocidholdige produkter af produkttype 18, forudsat at visse specifikationer og betingelser er opfyldt.

                     (7)

                     Desuden er der blevet konstateret et behov for at undersøge de potentielle hormonforstyrrende virkninger af cypermethrin i en screeningsundersøgelse, der blev gennemført som forberedelse til udarbejdelsen af den konsekvensanalyse, som Kommissionen har foretaget vedrørende forskellige muligheder for at fastsætte kriterier for identificering af hormonforstyrrende stoffer (4). En vurdering af cypermethrins potentielle hormonforstyrrende egenskaber vil også blive gennemført inden for rammerne af Europa-Parlamentets og Rådets forordning (EF) nr. 1107/2009 (5), og konklusionerne heraf forventes at foreligge inden udgangen af 2018. Afhængigt af resultatet af denne vurdering vil Kommissionen overveje, om der er behov for en fornyet vurdering af godkendelsen af cypermethrin som aktivstof til anvendelse i biocidholdige produkter i overensstemmelse med artikel 15 i forordning (EU) nr. 528/2012.

                     (8)

                     Der bør gå en rimelig tid, før et aktivstof godkendes, således at berørte parter kan træffe de fornødne forberedelser til at opfylde de nye krav.

                     (9)

                     Foranstaltningerne i denne forordning er i overensstemmelse med udtalelse fra Det Stående Udvalg for Biocidholdige Produkter —

               VEDTAGET DENNE FORORDNING:

            Artikel 1
            Cypermethrin godkendes som et aktivstof til anvendelse i biocidholdige produkter af produkttype 18 med forbehold af specifikationerne og betingelserne i bilaget.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 13. august 2018.

                  På Kommissionens vegne

               Jean-Claude JUNCKER

                  Formand

            (1)  EUT L 167 af 27.6.2012, s. 1.

            (2)  Kommissionens delegerede forordning (EU) nr. 1062/2014 af 4. august 2014 om det arbejdsprogram for systematisk undersøgelse af alle eksisterende aktivstoffer i biocidholdige produkter, der er omhandlet i Europa-Parlamentets og Rådets forordning (EU) nr. 528/2012 (EUT L 294 af 10.10.2014, s. 1).

            (3)  Biocidal Products Committee (BPC) Opinion on the application for approval of the active substance Cypermethrin, Product type: PT 18, ECHA/BPC/153/2017, vedtaget den 5. maj 2017.

            (4)  COM(2016) 350 final.

            (5)  Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (EUT L 309 af 24.11.2009, s. 1).

            BILAG

                        Almindeligt anvendt navn

                        IUPAC-navn
                        Identifikationsnr.

                        Aktivstoffets minimumsrenhedsgrad (1)

                        Godkendelsesdato

                        Udløbsdato for godkendelsen

                        Produkttype

                        Særlige betingelser

                        Cypermethrin

                        IUPAC-navn:
                        Cypermethrin cis-trans 40-60; (RS)-α-cyan-3-phenoxybenzyl-(1RS)-cis, trans-3-(2,2-dichlorvinyl)-2,2-dimethylcyclopropancarboxylat
                        EF-nr.: 257-842-9
                        CAS-nr.: 52315-07-8

                        ≥ 92 % w/w
                        Isomerforhold: cis-trans 40-60

                        1. juni 2020

                        31. maj 2030

                        18

                        Godkendelserne af biocidholdige produkter meddeles på følgende betingelser:

                                    1)

                                    Ved vurderingen af produktet skal der lægges særlig vægt på den eksponering, de risici og den effektivitet, der er forbundet med enhver anvendelse, som er omfattet af ansøgningen om godkendelse, men som ikke har været behandlet i risikovurderingen af aktivstoffet på EU-plan.

                                    2)

                                    I betragtning af de risici, der er konstateret for de anvendelser, der er vurderet, skal der ved vurderingen af produktet lægges særlig vægt på:

                                                a)

                                                erhvervsmæssige brugere

                                                b)

                                                sekundær eksponering af spædbørn og småbørn

                                                c)

                                                overfladevand med hensyn til:

                                                            i)

                                                            anvendelse på overflader indendørs og

                                                            ii)

                                                            anvendelse på mure og perimetre udendørs i byområder

                                                d)

                                                jord med hensyn til:

                                                            i)

                                                            anvendelse på overflader indendørs

                                                            ii)

                                                            anvendelse på mure udendørs i by- og landområder og

                                                            iii)

                                                            anvendelse på perimetre i landområder

                                                e)

                                                sedimenter med hensyn til:

                                                            i)

                                                            anvendelse på overflader og behandling af kemiske barrierer samt revner og huller indendørs og

                                                            ii)

                                                            anvendelse på mure og perimetre udendørs i byområder

                                                f)

                                                grundvand med hensyn til anvendelse på mure og perimetre udendørs i byområder.

                                    3)

                                    For produkter, som kan føre til restkoncentrationer i fødevarer eller foder, undersøges behovet for at fastsætte nye eller ændre eksisterende maksimalgrænseværdier (i det følgende benævnt »MRL'er«) i overensstemmelse med Europa-Parlamentets og Rådets forordning (EF) nr. 470/2009 (2) eller Europa-Parlamentets og Rådets forordning (EF) nr. 396/2005 (3), og der træffes alle hensigtsmæssige risikobegrænsende foranstaltninger for at sikre, at de gældende maksimalgrænseværdier ikke overskrides.

               (1)  Renheden som angivet i denne kolonne er minimumsrenhedsgraden af det vurderede aktivstof. Aktivstoffet i det produkt, der markedsføres, kan have samme eller en anden renhedsgrad, hvis der er påvist teknisk ækvivalens med det vurderede aktivstof.

               (2)  Europa-Parlamentets og Rådets forordning (EF) nr. 470/2009 af 6. maj 2009 om fællesskabsprocedurer for fastsættelse af grænseværdier for restkoncentrationer af farmakologisk virksomme stoffer i animalske fødevarer, om ophævelse af Rådets forordning (EØF) nr. 2377/90 og om ændring af Europa-Parlamentets og Rådets direktiv 2001/82/EF og Europa-Parlamentets og Rådets forordning (EF) nr. 726/2004 (EUT L 152 af 16.6.2009, s. 11).

               (3)  Europa-Parlamentets og Rådets forordning (EF) nr. 396/2005 af 23. februar 2005 om maksimalgrænseværdier for pesticidrester i eller på vegetabilske og animalske fødevarer og foderstoffer og om ændring af Rådets direktiv 91/414/EØF (EUT L 70 af 16.3.2005, s. 1).